stanford-oval/wikipedia huggingface dataset:
Rantasalmi Hirsitalot
Aiheesta muualla

Rantasalmi Hirsitalojen internet-sivusto (Arkistoitu – Internet Archive)
Francis Edgar Williams

Francis Edgar Williams (9. helmikuuta 1893 Malvern, Adelaide – 12. toukokuuta 1943 Owen Stanley -vuoristo, Papua) oli australialainen antropologi ja etnologi.
Williamsin vanhemmat olivat arkkitehti David Williams ja tämän vaimo Annie o.s. Good. Williams opiskeli Kyre Collegessa ja sai vuonna 1914 humanististen tieteiden kandidaatin oppiarvon antiikin tutkimuksessa Adelaiden yliopistosta. Hänet valittiin Rhodes Scholariksi vuonna 1915, mutta ensimmäisen maailmansodan syttyminen esti stipendityön aloittamisen. Williams liittyi First Australian Imperial Forcen palvelukseen. Hän palveli kahden vuoden ajan luutnanttina Ranskassa ja sitten Dunsterforcen kapteenina Persiassa. Ensimmäisen maailmansodan jälkeen Williams pääsi stipendin turvin Oxfordin yliopiston Balliol Collegeen. Häntä opetti Robert Ranulph Marett, ja hän sai vuonna 1921 antropologian diplomin. Williams sai myöhemmin humanististen tieteiden maisterin arvon Adelaiden yliopistosta (1928), luonnontieteiden kandidaatin arvon Oxfordin yliopistosta (1934) ja luonnontieteiden tohtorin arvon Oxfordin yliopistosta (1941). Vuodesta 1922 Williams työskenteli hallituksen avustavana antropologina Papuan territoriossa. Vuonna 1928 hän yleni hallituksen antropologiksi, jona toimi kuolemaansa saakka. Williams omisti vuotensa Papualla paikallisten yhteisöjen perinteiden yksityiskohtaiselle tutkimukselle. Hän teki laajaa kenttätyötä. Osana sitä hän eli yli viiden vuoden ajan heimojen luona papualaisissa kylissä ja keräsi laajan valokuvien kokoelman. Williams teki laajat tutkimukset seitsemästä eri kulttuurista ja suppeampia tutkimuksia monista muistakin yhteisöistä. Oxford University Press julkaisi neljä hänen raporttiaan: Orokaiva Magic (1928), Orokaiva Society (1930), Papuans of the Trans-Fly (1936) ja Drama of Orokolo (1940).
Williams kannatti kulttuurien sekoittamista ja muun muassa perinteisten taiteiden sekä seremonioiden säilyttämistä, mutta niiden yhdistämistä eurooppalaisen kulttuurin aineksiin. Hän perusti Papuan Villager -lehden (1929–1942), jonka tarkoitus oli edistää alkuperäiskansojen koulutusta, mutta jota käytettiin myös kolonialistisen propagandan työkaluna. Williamsille myönnettiin Wellcome-kultamitali antropologisesta tutkimuksesta (1933), Cilento-mitali (1935) ja Rockefeller-stipendi (1933–1934). Vuonna 1939 hänet valittiin puheenjohtajaksi Australian and New Zealand Association for the Advancement of Sciencen (ANZAAS) antropologian jaokseen.
Toisen maailmansodan aikana Williams toimi jälleen asevoimien palveluksessa. Toukokuussa 1941 hän sai vastuun ilmahyökkäysten torjunnasta Port Moresbyssa. Hän astui pian sotilastiedustelun palveluun ja laati Papuaan liittyneitä ohjekirjoja liittoutuneiden käyttöön. Alkuvuodesta 1943 Williams palasi yhteysupseerina Papualle ja palveli kapteenin arvolla Australian Uuden-Guinean hallintoyksikössä. Hän kuoli lento-onnettomuudessa Owen Stanley -vuoristossa ja tuli haudatuksi sotilashautausmaalle Bomanaan. Williams oli joulukuusta 1926 naimisissa kanadalaisen Constance Laura Dennessin kanssa ja sai yhden pojan.
Francis G. Slay

Francis G. Slay vuonna 2015.
Francis Gerard Slay (s. 18. maaliskuuta 1955) on yhdysvaltalainen demokraattipoliitikko, joka toimi St. Louisin kaupungin pormestarina vuosina 2001-2017. Hän voitti demokraattien esivaalissa edeltäjänsä Clarence Harmonin. Slay syntyi St. Louisissa vuonna 1955 poliittisesti aktiiviseen perheeseen. Hän opiskeli yhteiskuntatieteitä ja oikeustiedettä Saint Louisin yliopistossa. Valmistuttuaan hän toimi itäisen Missourin asioita hoitavan osaston apulaislakimiehenä, mutta siirtyi sittemmin yksityiseen lakiasiaintoimistoon, jossa hän erikoistui kauppalainsäädäntöön.
Slaystä tuli St. Louisin lautamiesten (Aldermen) puheenjohtaja vuonna 1985. Vuonna 2001 hänet valittiin ensimmäisen kerran kaupungin pormestariksi ja uudelleen 2005. Hän on osallistunut kiistanalaisiin hankkeisiin, kuten baseballseura Cardinalsin stadionin rakennuttamiseen alakaupunkiin sekä vanhan postitalon purattamiseen pysäköintitalon tieltä.[lähde? ]
Puoluekannaltaan Slay on demokraatti. Hänellä on vaimo ja kaksi lasta.
Rauha (täsmennyssivu)

Rauha voi olla:
rauha, rauhanpäätös tai rauhansopimus, sotatilan vastakohta
rauha, levollinen mielentila
sielun rauha uskonnollisessa merkityksessä
Rauha, naisen etunimi
Rauha, kylä Joutsenossa Lappeenrannassa
Rauha, Aristofaneen näytelmä
Rauhan rautatieasema, rautatieliikennepaikka Joutsenossa Lappeenrannassa
S/S Rauha, höyrylaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rauha”, voi hakea sivunnimihaulla, laajalla sivunnimihaulla tai tekstihaulla.
Francis Folorunsho Clement Alonge

Francis Folorunsho Clement Alonge (s. 1. maaliskuuta 1935 Ado-Ekiti) on nigerialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Ondon hiippakunnan vihkipiispaksi sekä Thignican titulaaripiispaksi 17. joulukuuta 1973. Piispaksi vihkiminen seurasi 21. huhtikuuta 1974. Pääkonsekraattorina toimi Girolamo Prigione, jota avustivat William Richard Field ja Patrick Ebosele Ekpu.
31. toukokuuta 1976 Alonge nimitettiin Ondon piispaksi, jona hän toimi, kunnes jäi eläkkeelle 26. marraskuuta 2010.
Fortress

| Fortress Protest the Hero |
| --- | --- | --- |

Studioalbumin tiedot
 Äänitetty : kesä 2007 Hamilton, Ontario
 Julkaistu: 29. tammikuuta 2008
 Tuottaja(t): Julius Butty
 Tyylilaji: progressiivinen metalli, mathcore
 Kesto: 41.10
 Levy-yhtiö:  Underground Operations  Vagrant
Listasijoitukset
  Billboard 200: 95.
Protest the Heron muut julkaisut
| Kezia 2005 | Fortress 2008 | Gallop Meets the Earth 2009 |
Singlet albumilta Fortress
 ”Bloodmeat” Julkaistu: 12. joulukuuta 2007  ”Sequoia Throne” Julkaistu: 25. huhtikuuta 2008  ”Palms Read” Julkaistu: 2008  ”Spoils” Julkaistu: huhtikuu 2009
Fortress on kanadalaisen metalliyhtye Protest the Heron toinen kokopitkä albumi. Se julkaistiin 29. tammikuuta 2008, Kanadassa Underground Operationsin ja Yhdysvalloissa Vagrantin kautta.
Kappaleet

Bloodmeat – 3.54
The Dissentience – 4.23
Bone Marrow – 5.30
Sequoia Throne – 3.11
Palms Read – 5.06
Limb from Limb – 4.22
Spoils – 3.43
Wretch – 4.12
Goddess Bound – 3.35
Goddess Gagged – 3.14
Kokoonpano

Rody Walker – laulu
Luke Hoskin – kitara, piano
Tim Millar – kitara, laulu
Arif Mirabdolbaghi – bassokitara, laulu
Moe Carlson – rummut
Arviot

Alternative Press:
Allmusic:
The A.V. Club: A
Imperiumi: 9/10
Francis Eugene George

Francis Eugene George
Francis Eugene George OMI (16. tammikuuta 1937 Chicago, Illinois – 17. huhtikuuta 2015) oli yhdysvaltalainen roomalaiskatolinen arkkipiispa ja yksi kirkon kardinaaleista. Hänet vihki papiksi Raymond Peter Hillinger 21. joulukuuta 1963. Hän sai 10. heinäkuuta 1990 nimityksen Yakiman hiippakunnan johtoon, ja piispaksi konsekroinnin suoritti 21. syyskuuta Agostino Cacciavillan, jota avustivat Roger Lawrence Schwietz ja William Stephen Skylstad.
30. huhtikuuta 1996 George sai nimityksen Portland in Oregonin arkkipiispaksi (virkaan asettaminen: 27. toukokuuta) ja 7. huhtikuuta 1997 Chicagon arkkipiispaksi (virkaan asettaminen: 7. toukokuuta). George ylennettiin kardinaaliksi 21. helmikuuta 1998, jolloin hänet nimitettiin San Bartolomeo all’Isolan kardinaalipapiksi. George osallistui kahteen konklaaviin (2005 ja 2013).
Robert Capa Gold Medal

| Robert Capa Gold Medal |
| --- | --- |
Palkitaan:  poikkeuksellista rohkeutta ja yritteliäisyyttä osoittanut kuvajournalisti
Palkinnon antaja:  Overseas Press Club
Maa:  Yhdysvallat
Ensimmäinen palkinto:  1955
Useimmin palkittu:  James Nachtwey (5)
Viimeisin palkittu:  Fabio Bucciarelli
Robert Capa Gold Medal on kuvajournalisti Robert Capan kunniaksi perustettu palkinto, joka myönnetään ulkomailla otetusta kuvareportaasista, johon on tarvittu erityistä rohkeuta ja yritteläisyyttä. Kilpailuun osallistuvien kuvien pitää olla alkuperäisiä, eikä niitä saa olla jälkikäteen muutettu millään tavalla. Palkintoa jakaa Overseas Press Club (OPC), ja sitä sponsoroi Time-lehti. OPC ja Time perustivat palkinnon vuonna 1955.
Psalm 69: The Way to Succeed and the Way to Suck Eggs

| Psalm 69: The Way to Succeed and the Way to Suck Eggs Ministry |
| --- | --- | --- |

Studioalbumin tiedot
 Äänitetty : 1991 - 1992
 Julkaistu: 14. heinäkuuta, 1992
 Tuottaja(t): Hypo Luxa, Hermes Pan
 Tyylilaji: industrial metal
 Kesto: 44.38
 Levy-yhtiö: Sire/Warner Bros. Records
Ministryn muut julkaisut
| In Case You Didn't Feel Like Showing Up 1990 | 'Psalm 69: The Way to Succeed and the Way to Suck Eggs' 1992 | Box 1993 |
Psalm 69: The Way to Succeed and the Way to Suck Eggs, lyhyemmin Psalm 69, on industrial metal-yhtye Ministryn vuonna 1992 julkaistu studioalbumi, joka on yhtyeen myydyin. Albumin varsinainen nimi on ΚΕΦΑΛΗΞΘ (kreikkaa, äännetään suunnilleen "ke-fa-lee", tarkoittaen "pää" tai "johtaja", ja numeroa 69). Albumin tunnetuin kappale lienee singlenäkin julkaistu "Jesus Built My Hotrod".
Kappalelista

N.W.O. – 5.31 (säv. Jourgensen, Barker)
Just One Fix – 5.11 (säv. Jourgensen, Barker, Rieflin, Balch)
TV II – 3.04 (säv. Jourgensen, Barker, Scaccia, Rieflin, Chris Connelly, san. Connelly)
Hero – 4.13 (säv. Jourgensen, Barker, Rieflin)
Jesus Built My Hotrod – 4.51 (säv. Jourgensen, Barker, Balch, Rieflin, Gibby Haynes, san. Haynes)
Scare Crow – 8.21 (säv. Jourgensen, Barker, Scaccia, Rieflin, Balch)
Psalm 69 – 5.29 (säv. Jourgensen, Barker)
Corrosion – 4.56 (säv. Jourgensen, Barker)
Grace – 3.05 (säv. Jourgensen, Barker)
Kokoonpano

Al Jourgensen – laulu (1-4, 6, 7), kitarat, koskettimet, tuotanto
Paul Barker – bassokitara, ohjelmointi, laulu, tuotanto
Kokoonpano > Vierailevat artistit

William Rieflin – rummut (1-7)
Mike Scaccia – kitara
Michael Balch – kosketinsoittimet, ohjelmointi
Howie Beno – ohjelmointi
Louis Svitek – kitara
Gibby Haynes – laulu (5)
Jeff "Critter" Newell - teknikko
Paul Manno – teknikko
Paul Elledge – taide
Aiheesta muualla

Psalm 69: The Way to Succeed and the Way to Suck Eggs Discogsissa. (englanniksi)
Albumi Psalm 69: The Way to Succeed and the Way to Suck Eggs Encyclopaedia Metallum -sivustolla (englanniksi)
Robert C. Prim

Robert Clay Prim (25. syyskuuta 1921 Sweetwater, Texas – 18. marraskuuta 2021) oli yhdysvaltalainen matemaatikko ja tietojenkäsittelytieteilijä. Hän työskenteli Bell Labsissa.
Primin mukaan on nimetty pienimmän virittävän puun etsimiseen käytetty Primin algoritmi. Hän löysi sen vuonna 1957 itsenäisesti riippumatta tšekkiläisestä Vojtěch Jarníkista, joka oli esittänyt teorian jo vuonna 1930. Vielä Primiä myöhemmin sen löysi Edsger Dijkstra.
Texasissa syntynyt Prim valmistui Princetonin yliopistosta.
Red Bull RB14

| Red Bull RB14 |
| --- | --- |

Talli:   Red Bull
Suunnittelija(t):   Adrian Newey  Rob Marshall  Dan Fallows
Kuljettajat:  3.  Daniel Ricciardo 33.  Max Verstappen
Testikuljettajat:   Sébastien Buemi
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2018
Kilpailuja:  21
Voittoja:  4
Paalupaikkoja:  2
Nopeimpia kierroksia:  6
Palkintosijoja:  13
MM-pisteitä:  419
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2018
Red Bull RB14 on Formula 1 -talli Red Bullin käyttämä auto kaudella 2018. Autolla kilpailivat Daniel Ricciardo ja Max Verstappen.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Red Bull | TAG Heuer | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 419 | 3. |
| 2018 | Red Bull | TAG Heuer | P |  Daniel Ricciardo | 4 | Kesk. | 1 | Kesk. | 5 | 1 | 4 | 4 | Kesk. | 5 | Kesk. | 4 | Kesk. | Kesk. | 6 | 6 | 4 | Kesk. | Kesk. | 4 | 4 | 419 | 3. |
| 2018 | Red Bull | TAG Heuer | P |  Max Verstappen | 6 | Kesk. | 5 | Kesk. | 3 | 9 | 3 | 2 | 1 | 15† | 4 | Kesk. | 3 | 5 | 2 | 5 | 3 | 2 | 1 | 2 | 3 | 419 | 3. |
Replikaattori

Replikaattori eli kopioituja on mikä tahansa itseään kopioiva olio. Replikaattori voi tarkoittaa seuraavia asioita:
Replikaattori biologiassa
Replikaattori soluautomaateissa
Itseään kopioiva kone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Replikaattori”, voi hakea sivunnimihaulla, laajalla sivunnimihaulla tai tekstihaulla.
Redeemer of Souls

| Redeemer of Souls Judas Priest |
| --- | --- | --- |

Studioalbumin tiedot
 Julkaistu:  11. heinäkuuta 2014  14. heinäkuuta 2014  8. heinäkuuta 2014
 Tuottaja(t): Mike Exeter
 Tyylilaji: heavy metal
 Kesto: 61.58
 Levy-yhtiö: Epic, Columbia Records
Listasijoitukset
  1.
Judas Priestin muut julkaisut
| Nostradamus 2008 | Redeemer of Souls 2014 | Firepower 2018 |
Singlet albumilta Redeemer of Souls
 ”Redeemer of Souls” Julkaistu: 23. huhtikuuta 2014  ”March of the Damned” Julkaistu: 19. toukokuuta 2014  ”Dragonaut” Julkaistu: 13. kesäkuuta 2014
Redeemer of Souls on brittiläisen heavy metal -yhtye Judas Priestin järjestyksessään seitsemästoista studioalbumi. Se julkaistiin 8. heinäkuuta 2014 Yhdysvalloissa, 11. heinäkuuta 2014 Euroopassa ja 14. heinäkuuta 2014 Isossa-Britanniassa levymerkillä Epic/Columbia.
28. huhtikuuta 2014 julkaistiin singlenä nimikkokappale "Redeemer of Souls".
Kappaleet

Kaikki kappaleet säv. ja san. Glenn Tipton, Rob Halford ja Richie Faulkner.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dragonaut | 4.26 |  |  |  |  |  |  |  |
| 2. | Redeemer of Souls | 3.58 |  |  |  |  |  |  |  |
| 3. | Halls of Valhalla | 6.04 |  |  |  |  |  |  |  |
| 4. | Sword of Damocles | 4.54 |  |  |  |  |  |  |  |
| 5. | March of the Damned | 3.55 |  |  |  |  |  |  |  |
| 6. | Down in Flames | 3.56 |  |  |  |  |  |  |  |
| 7. | Hell & Back | 4.46 |  |  |  |  |  |  |  |
| 8. | Cold Blooded | 5.25 |  |  |  |  |  |  |  |
| 9. | Metalizer | 4.37 |  |  |  |  |  |  |  |
| 10. | Crossfire | 3.51 |  |  |  |  |  |  |  |
| 11. | Secrets of the Dead | 5.41 |  |  |  |  |  |  |  |
| 12. | Battle Cry | 5.18 |  |  |  |  |  |  |  |
| 13. | Beginning of the End | 5.07 |  |  |  |  |  |  |  |
|  |  | 61.58 |  |  |  |  |  |  |  |
| Deluxe Editionin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Snakebite | 3.14 |  |  |  |  |  |  |  |
| 2. | Tears of Blood | 4.19 |  |  |  |  |  |  |  |
| 3. | Creatures | 4.25 |  |  |  |  |  |  |  |
| 4. | Bring It On | 3.18 |  |  |  |  |  |  |  |
| 5. | Never Forget | 6.25 |  |  |  |  |  |  |  |
|  |  | 83.39 |  |  |  |  |  |  |  |
Kokoonpano

Rob Halford – laulu
Glenn Tipton – kitara, syntetisaattori
Ian Hill – bassokitara
Scott Travis – rummut
Richie Faulkner – kitara
Arvostelut

Allmusic:
Imperiumi.net:
Inferno:
Kaaoszine.fi: 7+/10
Metalliluola: 8+/10
PopMatters:
Rolling Stone:
V2.fi:
Aiheesta muualla

Redeemer of Souls Discogsissa. (englanniksi)
Albumi Redeemer of Souls Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Francis Frederick

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Kultaa | Amsterdam 1928 | kahdeksikko |  |
Francis Harland ("Frank") Frederick (28. helmikuuta 1907 Alameda – 2. toukokuuta 1968 Alameda) oli yhdysvaltalainen soutaja. Hän kilpaili kesäolympialaisissa 1928 Amsterdamissa ja oli siellä mukana voittamassa kultaa kahdeksikossa. Hänestä tuli sittemmin geologi.
Francesco Sizi

Francesco Sizi oli italialainen oppinut ja astronomi. Hän havaitsi ensimmäisenä vuosittaisen vaihtelun auringonpilkkujen liikkeessä.
Sizi oli Galilein aikalainen. Hän on kuulu "päättelystään", jolla hän vastasi Galilein ilmoitukseen Jupiterin kuiden löytymisestä. Päättely osoittaa loogisesti kuiden olevan mahdottomia. Päättelyä käytetään nykyisin malliesimerkkinä siitä, miten puhdas logiikka on puutteellinen väline kuvaamaan todellisuutta.
Aiheesta muualla

Sizin päättely (Arkistoitu – Internet Archive) (englanniksi)
Francesco Feo

Francesco Feo
Francesco Feo (1691, Napoli – 18. tammikuuta 1761, Napoli) oli italialainen säveltäjä. Hän asui ja työskenteli Napolissa, jossa suurin osa hänen oopperoistaan ensiesitettiin. Feo toimi musiikinopettajana muiden muassa Niccolò Jommellille.
Elämä ja ura

Francesco Feo opiskeli vuosina 1704–12 synnyinkaupunkinsa Napolin Santa Maria della Pietà dei Turchini -konservatoriossa Andrea Basson ja Nicola Fagon johdolla ja sai sitten maestron tehtävän Sant’Onofrion konservatoriosta vuosiksi 1723–1739 ja primo maestron tehtävän Poveri di Gesù Cristo -konservatoriosta vuosiksi 1739–1743.
Feo sävelsi toistakymmentä oopperaa. Niistä ensimmäinen oli L’amor tirannico, ossia Zenobia (”Tyrannimainen rakkaus eli Zenobia”, 1713). Häneltä on säilynyt myös yksi koominen ooppera La forza della virtù (”Hyveen voima”, 1719) sekä intermezzoja. Hänen teoksiaan esitettiin Napolin lisäksi Firenzessä, Roomassa, Torinossa ja Innsbruckissa.
Oopperat

L’amor tirannico, ossia Zenobia (1713)
Duello d'amore e di vendetta (1715)
Lucio Papirio (1717)
La forza della virtù (1719)
Teuzzone (1720)
Siface, re di Numidia (1720)
Morano e Rosina (1723)
Don Chisciotte della Mancia (1726)
Coriando lo speciale (1726)
Ipermestra (1728)
Arianna (1728)
Tamese (1729)
Il vedovo (1729)
Andromaca (1730)
L’Issipile (1733)
Oreste (1738)
Polinice (1738)
Arsace (1740)
Espanjan Grand Prix 2022

|  Espanjan Grand Prix 2022  |
| --- | --- |
 6. osakilpailu 22 osakilpailusta kaudella 2022. 

Päivämäärä:  22. toukokuuta 2022
Rata:  Circuit de Barcelona-Catalunya
Sijainti:  Barcelona, Espanja
Ratatyyppi:  Moottorirata
Radan pituus:  4,675 km
Kilpailun pituus:  66 kierrosta, 308,424 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.18,750
Palkintokoroke
Voittaja:   Max Verstappen   (Red Bull Racing)
Toinen:   Sergio Pérez   (Red Bull Racing)
Kolmas:   George Russell   (Mercedes)
Nopein kierros
Kuljettaja:   Sergio Pérez   (Red Bull Racing)
Kierrosaika:  1.24,108 (kierroksella 55)
Espanjan Grand Prix 2022 (virallisesti Formula 1 Pirelli Gran Premio de España 2022) oli Formula 1 -kauden 2022 kuudes osakilpailu, joka ajettiin 22. toukokuuta Circuit de Barcelona-Catalunyan moottoriradalla Barcelonassa Espanjassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. toukokuuta | 14:00–15:00 | 15:00–16:00 | 1. vapaat harjoitukset |  Puolipilvinen | 28–29 °C | 45–47 °C | 39–42 % |
| 20. toukokuuta | 17:00–18:00 | 18:00–19:00 | 2. vapaat harjoitukset |  Puolipilvinen | 30 °C | 42–45 °C | 27–30 % |
| 21. toukokuuta | 13:00–14:00 | 14:00–15:00 | 3. vapaat harjoitukset |  Puolipilvinen | 31–33 °C | 43–46 °C | 31–32 % |
| 21. toukokuuta | 16:00–17:00 | 17:00–18:00 | Aika-ajot |  Aurinkoinen | 35 °C | 47–48 °C | 17–21 % |
| 22. toukokuuta | 15:00–17:00 | 16:00–18:00 | Kilpailu |  Aurinkoinen | 36–37 °C | 48–49 °C | 6–11 % |
Lähteet:
Vapaat harjoitukset

Ensimmäisten vapaiden harjoitusten aikana testikuljettajat saivat ajoaikaa, kun Williams ajatti Nyck de Vriesia, Red Bull Jüri Vipsia ja Alfa Romeo puolestaan Robert Kubicaa. Haasia lukuun ottamatta kaikki tallit toivat uusia päivitysosia autojensa aerodynamiikkaan ja painojakaumaan. Samalla FIA tutki Aston Martinin autot, joiden epäiltiin olevan kopio Red Bullin vanhasta mallista, mutta autot läpäisivät tarkastuksen. Talleilla meni suurin osa harjoitusajasta uusien päivitysosien testaamiseen. Ferrarin Charles Leclerc oli ensimmäisten vapaiden harjoitusten nopein ennen tallikaveriaan Carlos Sainzia ja Red Bullin Max Verstappenia.
Toisissa vapaissa harjoituksissa kuljettajilla oli erilaisia teknisiä vaikeuksia. Alfa Romeon Valtteri Bottaksen auto kärsi moottoriviasta harjoitusten alussa, AlphaTaurin Pierre Gaslylla oli vaikeuksia kaasupolkimen aiheuttaman ohjausvian kanssa ja McLarenin Lando Norris puolestaan hajotti autonsa pohjan ulosajossa. Verstappenin harjoituksia puolestaan hankaloitti radan kuumuuden aiheuttama haaste auton tasapainotuksessa. Leclerc oli myös toisten vapaiden harjoitusten nopein ennen Mercedeksen George Russellia ja Lewis Hamiltonia.
Ennen kolmansien vapaiden harjoitusten alkua Ferrari joutui vaihtamaan Sainzille uuden rungon, koska hänen autossaan havaittiin vika polttoainejärjestelmässä. Gaslyn auton tekniset ongelmat jatkuivat myös kolmansissa harjoituksissa, ja Haasin Mick Schumacher puolestaan keskeytti jarrupaloon, minkä seurauksena talli joutui myöhemmin vaihtamaan Schumacherin autoon vaihdelaatikon. Leclerc oli kolmansienkin vapaiden harjoitusten nopein, Verstappen toinen ja Russell kolmas.
Aika-ajot

Aika-ajojen ensimmäisessä osiossa Ferrari ja Red Bull ajoivat alusta lähtien nopeimpia kierrosaikoja. Haasin ja Alfa Romeon molemmat kuljettajat pääsivät jatkoon, kun Aston Martinin Sebastian Vettelin kierrosaika ei riittänyt jatkoon ja Alpinen Fernando Alonso karsiutui ajettuaan viimeisen aikakierroksensa ruuhkassa. Aika-ajojen jälkeen talli joutui vaihtamaan Alonsolle uuden voimayksikön, minkä myötä hän joutui lähtemään kotikilpailuunsa viimeisestä lähtöruudusta. Varikolla koettiin hetkellinen vaaratilanne, kun Norris oli lähellä osua varikkosuoralla Aston Martinin Lance Strollin kanssa.
Toisessa osiossa kärkitallien välillä esiintyi erilaista taktikointia renkaiden osalta, kun Ferrarit ja Verstappen ajoivat käytetyillä renkailla, Red Bullin Sergio Pérez valitsi tuoreemman rengasseoksen ja Mercedes puolestaan ajoi alussa pari aikakierrosta säästäen tuoretta seosta viimeistä osiota varten. Norrisin nopein aikakierros hylättiin ratarajojen ylittämisen vuoksi, minkä seurauksena Schumacher pääsi ensimmäistä kertaa F1-urallaan aika-ajojen viimeiseen osioon. Norris ilmoitti myöhemmin kärsineensä huonovointisuudesta kilpailuviikonlopun aikana, mikä vaikutti hänen ajamiseensa.
Aika-ajojen viimeisessä osiossa Leclerc teki ajovirheen pyörähtämällä avauskierroksellaan, mutta hän pystyi jatkamaan ajamistaan. Taistelu paalupaikasta käytiin Leclercin ja Verstappenin välillä, kunnes Verstappenin autoon iski DRS-siiven toimintahäiriö. Myös Haasin Kevin Magnussenilla oli autossaan DRS-vika, mutta hän pystyi ajamaan Bottaksen jälkeen kahdeksanneksi. Leclerc ajoi paalupaikalle, Verstappen oli toinen ja Sainz kolmas.